เรื่องร้องเรียน: ตรงจุดนี้มี 2 เรื่องให้ช่วยครับ 1.พื้นทางเข้าซอย เป็นร่องที่เกิดจากการผ่าพื้นเพื่อเดินสายไฟกล้องวงจรปิด น่าจะตั้งแต่ผู้ว่าคนก่อนแล้ว ปัจจุบันพื้นตรงนี้ยังคงเป็นร่องอยู่ เวลารถเลี้ยวเข้าออก จะต้องตกร่องนี้ทุกคัน อยากรบกวนให้ช่วยแก้ไขหน่อยครับ  2.บริเวณจุดนี้เคยแจ้งเรื่องไม่มีแสงสว่างไปแล้วครับ แต่ได้คำตอบว่าเป็นพื้นที่ส่วนบุคคลทำให้ไม่สามารถติดตั้งไฟได้ ทำให้ตอนนี้ก็ยังมืดอยู่ และจุดนี้ก็เป็นจุดที่เอาไว้นั่งรอวินมอเตอร์ไซต์เพื่อเข้าบ้านด้วยครับ และก็แปลกใจตรงที่ว่า เป็นพื้นที่ส่วนบุคคล แต่ทำไมถึงติดตั้งเสาและกล้อง CCTV ของ กทม. ได้ แต่ติดตั้งไฟส่องสว่างไม่ได้ครับ  เรื่องรบกวนมี 2 เรื่องนี้ครับ ภาพอาจจะไม่ได้ถ่ายนะครับ ขออนุญาตใช่เป็นภาพจาก Google map ครับ
การดำเนินการของเจ้าหน้าที่: 👷🏼‍♀️ฝ่ายโยธา สำนักงานเขตคันนายาว ขอบคุณสำหรับการแจ้งข้อมูลค่ะ🙏🏼      📪ฝ่ายโยธา ตรวจสอบแล้วบริเวณดังกล่าวเป็นทางส่วนบุคคลซึ่งยังไม่มีการจดทะเบียนยกเป็นทางสาธารณะประโยชน์ ทางสำนักงานเขตคันนายาวจึงไม่สามารถเข้าขอจัดสรรงบประมาณในการขอติดตั้งไฟฟ้าส่องสว่างทางได้(เอกสารแนบ)             ทั้งนี้ฝ่ายโยธา จะเร่งเข้าดำเนินการในส่วนที่สามารถดำเนินการได้เพื่อบรรเทาปัญหาของประชาชนในบริเวณดังกล่าวต่อไป📬      🙇🏽‍♀️ฝ่ายโยธา สำนักงานเขตคันนายาว ขอบพระคุณอีกครั้งสำหรับการแจ้งปัญหาให้ทราบค่ะ🙇🏽‍♀️
ความเห็นของผู้แจ้ง: ขอบคุณสำหรับการแก้ไขพื้นทางที่เป็นร่องครับ มาแก้ไขได้ไวมาก ขอบคุณครับ   แต่ยังไม่เข้าใจตรงข้อ 2 ที่แจ้งไปตรงที่ว่า ในเมื่อมันเป็นพื้นที่ทางส่วนบุคคล แต่ทำไมการติดตั้งกล้อง CCTV ในจุดนั้นถึงทำได้ แต่ทำไมถึงไม่สามารถติดตั้งไฟส่องสว่างได้ครับ  ถ้าติดตรงที่ว่าเป็นพื้นที่ส่วนบุคคลทำให้ตั้งเสาไม่ได้ก็เข้าใจ แต่มันใช้เสาร่วมกับเสา CCTV ไม่ได้หลอครับ เพราะไฟก็ไม่น่าจะหนักอะไร
พื้นที่: แขวงรามอินทรา เขตคันนายาว กรุงเทพมหานคร